האקדמיה הבריטית

האקדמיה הבריטית (באנגלית: The British Academy) היא האקדמיה הלאומית בממלכה המאוחדת למדעי הרוח ולמדעי החברה, שנוסדה על ידי כתב זכויות מלכותי ב-1902 וממוקמת בלונדון, בירת בריטניה. האקדמיה היא מוסד אוטונומי ובלתי תלוי. האקדמיה מנוהלת על ידי המועצה שלה. מועצת האקדמיה מורכבת מהנשיא, סגני הנשיא וחמשה עשר חברים רגילים. נשיאת האקדמיה הבריטית הנוכחית, היא פרופסור ג'וליה בלק  והיא האישה השנייה בתפקיד. בנוסף למועצה, לאקדמיה יש מספר ועדות העוסקות במדיניות השקעות, פיתוח, מלגות, מחקר ומדיניות מוסדות להשכלה גבוהה, מדיניות ציבורית, יחסים בינלאומיים, מכוני מחקר בריטיים בינלאומיים וועדות פרסים מיוחדות.

המימון לאקדמיה הבריטית מתקבל מהמחלקה לעסקים, אנרגיה ואסטרטגיה תעשייתית  (BEIS) בממשלת בריטניה, מארגונים תומכים ותורמים פרטיים.TBA, Our supporters.

האקדמיה הבריטית מעניקה מגוון מענקים ומלגות לתמיכה במחקר אקדמי, פיתוח קריירה במגוון תחומי מדעי הרוח והחברה. הזדמנויות המימון מכסות מחקרים בריטיים ובינלאומיים מרמת הפוסט-דוקטורט ומעלה, ותומכים ברעיונות הטובים ביותר,ב חוקרים ובמשאבים אינטלקטואליים.TBA, About our funding. הפרסומים האקדמיים של האקדמיה הבריטית מספקים תיעוד ייחודי של המחקר בממלכה הבריטית במדעי הרוח והחברה, עם מסורת של מצוינות שנמשכת למעלה ממאה שנה. פרסומי האקדמיה כוללים; דוחות וסקירות שנתיות, ספרים, ירחון אונליין של האקדמיה, סקירה של האקדמיה הבריטית, מלגת האקדמיה הבריטית אונליין, מונוגרפיות, זיכרונות ביוגרפיים של עמיתי האקדמיה, רשימה היסטורית של פרסומי האקדמיה, פרסומים מדעיים של מומחים, בלוג, ודו"ח עבודת המדיניות והמחקר של האקדמיה לתועלת הציבור ורווחת החברה. כמו כן, האקדמיה מעניקה בכל שנה, בעונת הסתיו, מגוון פרסים ומדליות להכרה בהישגים במדעי הרוח והחברה, המוענקים על פי המלצת ועדות מומחים. האקדמיה מקיימת אירועים המציגים את המחקר והחשיבה האחרונים במגוון נושאים והפעילויות הכוללות; פרויקטים, דיונים, הופעות, הרצאות, כנסים ודיוני מדיניות. הפעילויות מתקיימות בלונדון ובכל רחבי בריטניה.
באקדמיה הבריטית יש ספרייה המכילה מעל 13,000 ספרים במדעי הרוח ומדעי החברה.TBA, About the library. האקדמיה היא גם האפוטרופוס של מעל 100 יצירות אומנות של אוספים ואמנים בריטים במגוון טכניקות, המוצגות באקדמיה הבריטית.TBA, Art at the British Academy.
ממוזער|שמאל|סמליל חותם קליאו הכחול של האקדמיה הבריטית
ממוזער|שמאל|מדליית נשיא האקדמיה הבריטית
לאקדמיה הבריטית יש תוכנית אסטרטגית בתחום מדעי הרוח והחברה לשנים 2018 -2022, חמשת היעדים האסטרטגיים של התכנית הם:TBA, The British Academy Strategic Plan 2018-2022.
 לדבר בשם מדעי הרוח ומדעי החברה.
 להשקיע במיטב החוקרים והמחקר.
 ליידע ולהעשיר את הדיון סביב השאלות הגדולות ביותר של החברה.
 להבטיח מעורבות ושיתוף פעולה בינלאומי מתמשך.
 להפיק את המרב מנכסי האקדמיה להבטחת איכות האקדמיה לעתיד.

 עמיתי האקדמיה 
האקדמיה הבריטית מונה כ-1,400 עמיתים (נכון לשנת 2020)TBA, Fellows of the British Academy.  וחברותם באקדמיה הבריטית מקנה להם יוקרה אקדמית גבוהה ואת הזכות להשתמש באותיות FBA לאחר שמם. בכל שנה, האקדמיה הבריטית בוחרת עמיתים בשלוש קטגוריות מעמד: עד 52 מלומדים מצטיינים תושבי בריטניה (בעת בחירתם), בעלי הישגים בכל ענף של מדעי הרוח והחברה הנבחרים כעמיתים (בקטגוריה זו יש מעל 1,000 עמיתים), עד 20 מועמדים מחוץ לבריטניה יכולים להיבחר כעמיתים (בקטגוריה זו יש מעל 300 עמיתים), ובנוסף האקדמיה יכולה לבחור עד ארבעה חברים כעמיתי כבוד (בקטגוריה זו יש 31 עמיתים).TBA, The British Academy fellowship. עמיתי האקדמיה נבחרים לאחד הענפים של מדעי הרוח או מדעי החברה הבאים:

 נשיאי האקדמיה 
להלן רשימת נשיאי האקדמיה (נכון ל־2024):

 מזכירי האקדמיה 
להלן רשימת מזכירי האקדמיה (נכון ל־2020):

 ראו גם 
 החברה המלכותית

קישורים חיצוניים



 האקדמיה הבריטית, באתר יוטיוב
 האקדמיה הבריטית, באתר SoundCloud
 בנין האקדמיה הבריטית, באתר Carlton House Terrace

 הערות שוליים 

קטגוריה:אגודות מדעיות
קטגוריה:הממלכה המאוחדת: מדע וטכנולוגיה
קטגוריה:הממלכה המאוחדת: ארגונים
קטגוריה:ארגונים החברים במועצת המדע הבין-לאומית